अल अनल लिपि

अल अनल या ओल ओनल एक भारतीय लिपि है, जो भूमिज भाषा लिखने में प्रयुक्त होती है। इसका आविष्कार ओल गुरु महेंद्रनाथ सरदार ने वर्ष 1981 और 1992 के बीच किया था। लिपि बाएँ से दाएं लिखी जाती है। ओल ओनल लिपि का उपयोग झारखंड, पश्चिम बंगाल, और उड़ीसा के कुछ हिस्सों में भूमिज भाषा लिखने के लिए किया जाता है।

 इतिहास
19वीं सदी तक भूमिज की कोई लिखित भाषा नहीं थी और भाषा ज्ञान एक पीढ़ी से दूसरी पीढ़ी तक मौखिक रूप से प्रसारित होता था। बाद में शोधकर्ताओं ने भूमिज भाषा का दस्तावेजीकरण करने के लिए देवनागरी, बंगाली और उड़िया लिपियों का उपयोग करना शुरू किया। हालाँकि, भूमिज भाषा की अपनी लिपि नहीं थी। 1981 और 1992 के बीच भूमिज भाषा के लिए ओल गुरु महेंद्रनाथ सरदार द्वारा ओल ओनल लिपि का आविष्कार किया गया। ओल ओनल लिपि के उनके आविष्कार ने आदिवासी समुदाय की सांस्कृतिक पहचान को समृद्ध किया।

 भाषा

भूमिज भाषा मुख्य रूप से भारतीय राज्यों झारखंड, ओडिशा और पश्चिम बंगाल में बोली जाने वाली हो, मुंडारी और संताली से संबंधित ऑस्ट्रोएशियाटिक भाषाओं के मुंडा उपपरिवार की खेरवाड़ी भाषा है। यह भारत में लगभग एक लाख लोगों द्वारा बोली जाती है।

 सन्दर्भ

 बाहरी कड़ियाँ 
 Ol Onal (Omniglot)

श्रेणी:भारतीय लिपि